**Det Digitale Beboermøde - forløbet**

I det følgende kan du danne dig et overblik over mulighederne og processen i det digitale beboermøde, der skal afholdes i hyldespjældet.

**Fra nu til I har stemt**

Det digitale beboermøde foregår over 5 uger.

Helt frem til og med beboermødet kan du stille op som kandidat til udvalg.

Fra den 24. februar til d. 10 marts kan du stille forslag, derefter har du mulighed for at debatterer og udbygge de eksisterende forslag.

24. marts. afholdes det fysiske beboermøde som det plejer, med beretninger og debat.

Dagen efter det fysiske beboermøde modtager hver husstand et brev med information om hvordan du kan stemme.

**Sådan stiller du forslag til årets beboermøde**

Er du fyldt 18 år og har fast bopæl i hyldespjældet, kan du stille forslag, som du gerne vil have gennemført i afdelingen. Synes du fx, at der skal males opgange, være nye skure eller afholdes et fastelavnsarrangement, kan du foreslå det på hyldenet.dk – find knappen ”Gå til Digitalt Beboermøde”. Dit forslag kan så blive debatteret og udbygget af andre beboere og afdelingsbestyrelsen.

Første gang du deltager i den digitale debat eller vil stille et forslag skal du oprette en beboerprofil, så alle kan se hvem der deltager.

Hvis du har et forslag, og ikke har mulighed for at stille det digitalt på hjemmesiden, skal du sende det på mail til n60@bovet.dk eller aflevere det på ejendomskontoret.

**Sådan stiller du op til årets beboermøde**

På hjemmesiden har du mulighed for, ved et par enkelte klik, at stille op til udvalgene. Tryk på ”Stil op” og skriv kort hvem du er og hvorfor du stiller op.

Du skal have oprettet en beboerprofil før du kan stille op som kandidat.

Du kan også stille op på beboermødet 24. marts.

**Sådan stemmer du til årets beboermøde**

Du kan enten stemme via en hjemmeside eller via brev til dette års beboermøde.

Dagen efter beboermødet, modtager hver husstand et brev og en e-mail (hvis vi fik din e-mail da vi indsamlede dem dør til dør) fra firmaet Assembly Voting.

**Husk at stemme inden tirsdag d. 1. april kl. 12.00**

**Stem via hjemmeside**

For at stemme på hjemmesiden skal du benytte de valgkoder, du modtager pr. brev eller e-mail.

* Gå ind på **hyldenet.dk** Klik på ”**Gå til Digitalt Beboermøde**” og derefter på **”Stem her”**. Så får du adgang til det elektroniske valgsystem. Har du modtaget et elektronisk valgkort via e-mail, kan du komme direkte til valgsystemet ved at klikke på linket ”Gå direkte til elektronisk afstemning”.
* Indtast din valgkode.
* Ved gyldig indtastning får du adgang til den elektroniske stemmeseddel. Er din indtastning ugyldig, vil du modtage en fejlmeddelelse.
* Når du har fået adgang til den elektroniske stemmeseddel er der en oversigt over alle de afstemningsområder, du kan stemme om. Klik på det enkelte afstemningsområde og derefter på den valgmulighed, du ønsker at stemme på.
* Når du klikker på ”Afgiv stemme”, kommer en side med det ønskede valg. Du skal klikke på ”Bekræft stemme”, før din stemme bliver registreret i valgsystemet. Hvis ikke valget kan bekræftes, vender du tilbage til stemmesedlen.

Bemærk: Hvert lejemål har 2 stemmer. Begge valgkoder skal benyttes for at opnå fuld indflydelse.

**Brug for teknisk support – ring til Assembly Voting**

Har du brug problemer med at afgive din stemme på hjemmesiden, er du velkommen til at kontakte Assembly Voting på mail: bovest@aion.dk eller på telefon 2612 2520 i tidsrummet 08.00 - 20.00

**Stem via brev**

* Bestil brevstemme ved at ringe til Assembly Voting på telefon 2612 2520. **Du skal bestille brevstemmerne senest fredag d. 27. marts kl. 14.00**
* Assembly Voting sender brevstemmerne til din adresse.
* Udfyld stemmeseddel
* Du må maksimalt sætte ét kryds ud for hvert afstemningsområde. Dit kryds skal være tydeligt og inden for afkrydsningsboksen.
* Når du har afgivet dine stemmer, skal du lægge stemmesedlen i den vedlagte returkuvert.
* Aflever den udfyldte brevstemme i returkuverten på ejendomskontoret.

Ejendomskontoret- Storetorv 39. Åbningstid: Mandag - fredag kl. 08.30 - 9.30 Tirsdag tillige kl. 17.00 - 18.00

Bemærk: Hvert lejemål har 2 stemmer. Du skal aflevere 2 brevstemmer for at opnå fuld indflydelse.

Afgiver du både en elektronisk stemme og en brevstemme, vil brevstemmen tælle i valgresultatet, mens den elektroniske stemme vil blive annulleret.